[{"text_idx": "#000000", "text": "Prynhawn dydd Mawrth yn hwyr ym mis Chwefror, a\u2019r glaw yn bwrw ffenestri pencadlys Bae\u2019r Gorllewin yn ystod 3edd neu 4edd storm y mis. Dennis, Ciara, Jorge...teulu o stormydd ym mis Chwefror, mae\u2019n debyg."}, {"text_idx": "#000001", "text": "Roeddwn yn cysylltu a\u0302 chyplau a fyddai\u2019n fodlon gweithio gyda ni i rannu eu straeon ar gyfer wythnos mabwysiadu a maethu LGBTQ+. Roeddwn yn cofio\u2019r teulu Morgan-Thomas o gwrdd a\u0302 nhw yn ystod eu hyfforddiant paratoi at fabwysiadu."}, {"text_idx": "#000002", "text": "Roedd eu brwdfrydedd a\u2019u hymagwedd gadarnhaol wedi fy nharo."}, {"text_idx": "#000003", "text": "Yna dderbyniais ateb i fy e-bost yn syth gan James, a oedd yn dweud ei fod yn ymwybodol o wythnos mabwysiadu LGBTQ+ ac yn gofyn sut y gallai helpu."}, {"text_idx": "#000004", "text": "Gan fy mod yn awyddus i gyfarfod ag ef, awgrymais amser ar y dydd Llun canlynol."}, {"text_idx": "#000006", "text": "Prynhawn dydd Llun, wythnos gyntaf mis Mawrth. Yn ystod saib rhwng y stormydd, cefais alwad ffo\u0302n gan Matthew."}, {"text_idx": "#000007", "text": "\u201cRydym wedi cael ein cymeradwyo! Byddwn yn cwrdd a\u0302 thi ymhen hanner awr!\u201d"}, {"text_idx": "#000008", "text": "Roedd Matthew a James yn amlwg yn we\u0302n o glust i glust pan gwrddais i a\u0302 nhw. Siglais law a\u0302 nhw a\u2019u llongyfarch."}, {"text_idx": "#000012", "text": "\u201cNid dyna oedden ni\u2019n ei ddisgwyl, a\u0302 dweud y gwir,\u201d ychwanegodd James. \u201cRoedd hi mor gyfeillgar ac roedd ei brwdfrydedd am y gwasanaeth a\u2019r plant wedi\u2019n sbarduno.\u201d"}, {"text_idx": "#000013", "text": "Derbyniodd Matthew, sy\u2019n gweithio fel \u2018ecstra\u2019 ar adegau yn ogystal a\u0302\u2019i swydd fel gofalwr, argymhelliad gan aelod o\u2019r cast ar raglen S4C, Pobol y Cwm. Diolch yn fawr!"}, {"text_idx": "#000016", "text": "\u201cDrwy\u2019r broses, hyd at gyfarfod y panel, roeddem yn adlewyrchu llawer am ein hunain,\u201d meddai."}, {"text_idx": "#000017", "text": "\u201cPam rydyn ni\u2019n gwneud hyn? Pa fath o rieni ydym ni? Beth allwn ni ei gynnig i\u2019r plentyn?\u201d"}, {"text_idx": "#000020", "text": "\u201cMae wedi dod a\u0302 ni\u2019n nes at ein teulu hefyd,\u201d meddai Matthew. \u201cNhw fydd yn eich cefnogi pan fyddwch yn derbyn plentyn. Maent wedi ein cefnogi trwy gydol y broses asesu.\u201d"}, {"text_idx": "#000022", "text": "Maent ar fin dechrau rhan nesaf eu taith, sef y broses o baru plentyn a\u0302\u2019r cwpl yn seiliedig ar argymhellion y panel."}, {"text_idx": "#000023", "text": "Bydd cyfathrebu a chefnogaeth yn bwysig unwaith eto. Rhaid cael cefnogaeth gan eu teulu, Bae\u2019r Gorllewin a phobl sydd ar daith debyg."}, {"text_idx": "#000026", "text": "Digwyddiadau am y tro cyntaf yn y gweithle"}, {"text_idx": "#000027", "text": "Y cwpl oedd y bobl gyntaf yn eu gweithleoedd (sef rhai o gyflogwyr mwyaf Cymru) i gymryd absenoldeb mabwysiadu ar y cyd."}, {"text_idx": "#000029", "text": "\u201cGellir gwneud rhagor i gynyddu ymwybyddiaeth o\u2019r hyn y mae gan bobl yr hawl iddo,\u201d meddai James."}, {"text_idx": "#000030", "text": "Wrth feddwl yn o\u0302l i\u2019r panel, dywedodd Matthew wrtha i fod aelodau\u2019r panel wedi nodi faint a ddysgodd y dynion o\u2019r cwrs Cyflwyniad i Fabwysiadu 4 diwrnod."}, {"text_idx": "#000031", "text": "\u201cMae\u2019r pethau a ddysgom am ymlyniad, datblygiad plentyn a modelau magu plant PACE wedi bod yn ardderchog,\u201d meddai Matthew."}, {"text_idx": "#000033", "text": "Mae Matthew a James, sydd yn eu tridegau, wedi gweld llawer ac wedi byw trwy lawer yn eu bywydau. Maent wedi wynebu llawer yn ystod eu taith i fabwysiadu."}, {"text_idx": "#000034", "text": "Nid ydynt dan anfantais \u2013 mae\u2019n eu gwneud yn rhieni unigryw."}, {"text_idx": "#000035", "text": "\u201cAnfonais e-bost at Radio 2 ar y ffordd i gyfarfod y panel,\u201d meddai Matthew, \u201ci ddweud wrthynt ein bod ar ein ffordd i gael ein cymeradwyo fel mabwysiadwyr o bosib.\u201d"}, {"text_idx": "#000037", "text": "\u201cRoedd e\u2019n eistedd gyda fi yn y car yn ei ddagrau pan ddarllenodd Zoe\u2019r e-bost, y babi mawr!\u201d"}, {"text_idx": "#000038", "text": "\u201cNa, gwnaeth i mi chwerthin hyd at ddagrau, wrth gwrs!\u201d protestiodd James."}]